《喜谈长益方尔止枉集草堂》
清代·蔡蓁春

轻舠先后自芜江，谢李如招客到双。顾我草堂花满径，留君春酒月移窗。

旧交墓木俱成拱，新接须眉各已庞。只恐相逢还易别，更阑小坐对银釭。

作者简介：明末清初江南宣城人，字大美。文章初为陈子龙所推重，晚年与施闰章相友善。家贫，好交游，客至每质衣具酒。有《来谂居集》等。